Gjibraltari

Gjibraltari (, ) është një territor i jashtëm britanik në skajin jugor të Gadishullit Iberik, në Gjirin e Gjibraltarit, pranë daljes së Detit Mesdhe në Oqeanin Atlantik (Ngushtica e Gjibraltarit).

Në vitin 1704, forcat anglo-holandeze kapën Gjibraltarin nga Spanja gjatë Luftës së Pasimit Spanjoll. Aty u ndërtua një garnizon britanik, pasi iu dorëzua Britanisë së Madhe nga Spanja nën kushtet e Traktatit të Utrehtit në vitin 1713; garnizoni britanik u shpall më në fund koloni në vitin 1830. Territori u bë një bazë e rëndësishme e Marinës Mbretërore, veçanërisht gjatë luftërave napoleonike dhe Luftës së Dytë Botërore, sepse kontrollonte hyrjen e ngushtë dhe daljen në Detin Mesdhe, Ngushticën e Gjibraltarit, e cila është vetëm 14.3 km e gjerë. Kjo nyje strategjike mbetet e rëndësishme me gjysmën e tregëtisë detare të botës që kalon nga kjo ngushticë. Ekonomia e Gjibraltarit bazohet në turizëm, bixhoz online, shërbime financiare dhe strehimin e anijeve. Duke patur një nga normat e papunësisë më të ulëta në botë, pjesa më e madhe e forcës punëtore banon në Spanjë dhe/ose jo-vendas, veçanërisht në sektorin privat.

Sovraniteti i Gjibraltarit është një temë e nxehtë në marrëdhëniet anglo-spanjolle, sepse Spanja e pretendon territorin. Në referendumet e mbajtura në vitet 1967 dhe 2002, banorët e Gjibraltarit nuk e morën parasysh presionin spanjoll dhe votuan me shumicë dërrmuese për të qëndruar në vartësi të Britanisë.

 Referime 


Kategoria:Territoret e Jashtme Britanike
Kategoria:Vende dhe territore anglishtfolëse
Kategoria:Gadishulli Iberik
Kategoria:Mosmarrëveshjet territoriale të Spanjës
Kategoria:Territore të varura në Evropë
Kategoria:Shtete dhe territore të themeluara më 1704